הידבקויות ברחם בהחלט עשויות לגרום להפלות חוזרות, מכיוון שבמצב כזה חלל הרחם "סגור", כביכול, ואין מקום להתפתחות הריון. הניתוח להסרת ההידבקויות אינו נחשב לניתוח מסובך, ולרוב מבוצע בשיטה היסטרוסקופית. כמו בכל ניתוח, גם בניתוח כזה עלולים להיות סיבוכים, אם כי אחוזי ההצלחה גבוהים ביותר. לגבי זיהומים, מכיוון שלרוב לא מדובר בניתוח פתוח (כלומר, אין צורך לפתוח את הבטן ולחשוף חלק גדול לאוויר וכתוצאה מכך לזיהומים), אחוזי הזיהומים מזעריים. לגבי הנפיחויות, לא סביר שיש קשר בין השניים. לאחר ניתוח מוצלח כזה, סיכויי הכניסה להריון גבוהים, כמובן בהנחה שאין כל בעיה משנית אחרת. ד"ר מורן שויקה-רבאו - אינפומד